Fulgurata

Fulgurata, electrotempesta o tempesta de tonitro es un condition meteorologic characterisate per le presentia de nubes nigre, colpos de vento e electric discargas con tonitro, fulmines in celo e impactos de fulgure. Es sovente accompaniate de forte precipitationes (pluvia o grandine) ma non necessarimente.

Fulgurata occurre in un nube vertical massive appellate cumulonimbus.

Typologia
Se distingue:
 fulguratas frontal, causate per un conflicto de massas de aire; al avante del fronto, fulguratas prefrontal pote esser violente;
 fulguratas de aire frigide, con un intensitate moderate e multe precipitationes;
 fulguratas orographic, causate per le movimento ascendente de un massa de aire calide contra la montania; pote esser stationari con pluvias causante damnos;
 fulguratas de calor, con evolution aleatori de cumulus ad cumulonimbus.

Periculo
Fulguratas es periculose, con riscos de electrisation, incendios, caditas de arbore... Non se debe restar sub un arbore, presso de un structura metallic (pylon, etc.) o sub un parapluvia; al interior non se debe tocar le plumberia e es recommandate disaccopular cables electric o de antenna.

Fulguratas supercellular pote producer tornados.

Categoria:Meteorologia